Paljud hilisemad edukad ettevõtjad on ühe kõige olulisema kogemusena välja toonud just läbipõrumised oma ettevõtmistes. See,  kas pankrott on edasiviiv või pärssiv kogemus sõltub paljuski juba konkreetse riigi kultuurikontekstist ning majandus- ja õigusruumist. Uuringu kohaselt USA, Taiwan, Israel on näiteks riigid, kus läbikukkumised ettevõtmistes omavad selgelt positiivset varjundit ning tihtilugu usaldatakse pankroti läbi teinud ettevõtjat rohkem tema konkurendist, kellel vastav kogemus puudub. Kesk-Euroopa riigid nagu Saksamaa või Prantsusmaa või Aasia riigid suhtuvad pankrotti natukene ettevaatlikumalt ning ka ettevõtluses  domineerivad rohkem traditsioonilised perefirmad.